ชม-ชิมแกงส้ม ลูกมะตาด ถิ่นมอญบ้านโป่ง
ประเทศไทยได้รับการยกย่อง เป็นหนึ่งในแหล่ง มหัศจรรย์แห่งพรรณไม้ ให้ผู้สนใจได้เรียนรู้,ประกอบด้วย ไม้ดอก ไม้ประดับ และไม้ผล รับประทานได้ หนึ่งในนั้น คือ ต้นมะตาด ตามตำราบอกไว้ เป็นต้นไม้ที่ชาวไทยเชื้อสายมอญลุ่มน้ำแม่กลอง พื้นที่ ต.นครชุมน์ อ.บ้านโป่ง จ.ราชบุรี นิยมปลูก,จัดแบ่งออกเป็น 2 สายพันธุ์คือ สายพันธุ์ข้าวเหนียวและสายพันธุ์ข้าวเจ้า สำหรับสายพันธุ์หลังนี้ได้รับความนิยมมากกว่าเพราะรสชาติอร่อย หากนำมาทำอาหารใช้วิธีสับแบบมะละกอตำส้มตำ,สำหรับดอกมะตาดมีให้เห็นเพียงปีละครั้ง จากการแทงยอดออกตามง่ามกิ่ง เมื่อดอกเบ่งบานจะมีกลีบเลี้ยง 5 กลีบ สีขาวงาช้างสวยงามผลิบานเวลากลางคืน ถึงช่วงเช้าจะร่วงโรยเหลือแต่เกสรตอนสายๆ,จากนั้นกลีบเลี้ยงจะหุบกลับเป็นลูกมะตาด ลักษณะลูกกลมๆสีเขียว เท่าผลมะนาว หากจะรับประทานผลต้องรอให้สุกประมาณ 5-7 วัน ถ้ารับประทานทันทีจะมีรสฝาดไม่อร่อย,ด้านสรรพคุณ รสเปรี้ยวของมะตาดช่วยป้องกันโรคหวัด ส่วนวุ้นเมือกในตัวช่วยเคลือบกระเพาะอาหารและลำไส้ ในขณะที่ลูกมะตาดยังนำมาทำเป็นยาสระผมกำจัดเหาได้อีกด้วย,นายคมสรร จับจุ ปราชญ์ชาวมอญ ต.นครชุมน์ กล่าวว่า จากการที่ชาวไทยเชื้อสายมอญนิยมรับประทานผักผลไม้พื้นบ้านตามฤดูกาล โดยฤดูฝนเป็นช่วงที่ต้นมะตาดออกดอกและผล,ชาวบ้านจะเก็บจากต้นนำมาทำอาหารไม่ว่าแกงส้มหรือแกงคั่ว วิธีการทำเหมือนกับแกงคั่วทั่วไป ผิดกันที่วัตถุดิบ ใช้ผลมะตาดมาเป็นส่วนประกอบสำคัญ ทำให้ได้รสชาติอร่อยแตกต่างจากแกงคั่วทั่วไป,แต่เหนือสิ่งอื่นใดได้ช่วยสร้างอาชีพและรายได้ให้ชาวบ้าน จากการนำไปทำเมนูแกงมะตาดขายในหมู่บ้านหรือขายผลสด โดยจะมีพ่อค้าเข้าไปเก็บถึงบ้านพัก ราคาลูกละ 1-2 บาท เพื่อนำไปขายต่ออีกทอดหนึ่ง,นี่แหละสุดยอดของดีชุมชนคนไทยเชื้อสายมอญ และกลุ่มแรงงานชาวเมียนมาในบ้านเรา.,เดชา โพธิ์ตั้งธรรม
สำหรับดอกมะตาดมีให้เห็นเพียงปีละครั้ง จากการแทงยอดออกตามง่ามกิ่ง เมื่อดอกเบ่งบานจะมีกลีบเลี้ยง 5 กลีบ สีขาวงาช้างสวยงามผลิบานเวลากลางคืน ถึงช่วงเช้าจะร่วงโรยเหลือแต่เกสรตอนสายๆ
ต้นมะตาด,ดอกมะตาด,ลูกมะตาด,มองทั่วทิศเมืองไทย,เดชา โพธิ์ตั้งธรรม